Iloiloga mai mua nei a te Tagata Iloilo ne ia Uiga Fai o Takitaki (Chief Ombudsman)

#### Fakatomuaga

Te Chief Ombudsman e noono ki te iloiloga o te atafai o tino i fale kola e ʻsai ei latou – kola e se saoloto ei a tino o oloolo valevale ki te olotou manakoga. E aofia i konei ko fale kola e fakanofo ki ei a latou kola e ʻsai ona ko te masaki ko te COVID-19.

Te Chief Ombudsman e fakasaoloto ne ia a ofisa iloilo ke ulu ki loto i fale penei o sui a ia kae noono ki tulaga o fale, mo te manatu ki amanaiaga mo te puipuiga o saolotoga o tino i taimi e nofo ei latou i loto.

#### Sea te mea ka tupu i taimi o te iloiloga

A te iloiloga e fakatautau ke nofo ki se leva e lua itula, kae ko ofisa iloilo a te Chief Ombudsman ka taumafai malosi o fai ke seai ne fakalavelave.

A ofisa iloilo ka sasale atu ki loto i fale ʻsai tino ona ko te masaki, kae onoono me fakagalue pefea. E mafai ne latou o petupetu ki nisi potu ke lavea ne latou a te katoatoaga i loto o potu, ke tai maina latou i te lei mo te se lei o potu e fakanofo ki ei a tino.

A ofisa iloilo ka tautali ki fakanofoga o te ola lei mo te lei saukatoa o fale nofo penei, kae ka pei foki ne latou a kope puipui (PPE).

#### E mafai ne koe pefea o fesoasoani ki te iloiloga

Te logo ki fakamatalaga mo mau a tino kola ne ʻsai i loto i fale konei ki luga i te tulaga o fale pela foki mo te lei mo te se lei o te olotou tausiga se vaega taua ki te iloiloga a te Chief Ombudsman.

Mai tua malie loa o te iloiloga, ka isi se fekau e avatu i te text io me se meli iti e ʻkami ei a tino katoa kola e ʻsai i loto i taimi o te iloiloga ke mafai o fesoasoani ki te savea tela ka fai i luga i te initaneti, e uiga mo olotou lagona mo olotou mea ne lavea i te ʻsaiga a latou i loto. Kafai se tino ne ʻsai i loto i te taimi o te iloiloga kae seki maua ne ia se kamiga ke kau fesoasoani ki te savea kae e fia kau, e mafai ne latou o meli ki te meli iti tenei [MIQ@ombudsman.parliament.nz](mailto:MIQ@ombudsman.parliament.nz). Fakamolemole fakaoga te “MIQ survey” i te mataupu o te meli.

A ofisa iloilo ka fai foki ne latou ne naai fakafesilisiliga mo tino kola ne ʻsai i loto i fale konei i te taimi o te iloiloga, i luga i te telefoni io me ko te Zoom io me i se taimi mai tua. Kafai koe fiafia ke fakafesilisili koe, fakamolemole aumai aka se meli iti ki te fakatuatusi tenei [MIQ@ombudsman.parliament.nz](mailto:MIQ@ombudsman.parliament.nz) io me telefoni mai ki te napa 0800 802 602. Fakamolemole fakaoga te “MIQ interview” i luga i te mataupu o te meli. A ofisa iloilo ka taumafai o fai a fakafesilisiliga mo latou katoa kola e fesokotaki mai.

Sose fakamatalaga tela e aumai kia matou i taimi o te iloiloga tenei ka tausi fakalei kae ka se talatalagina ki tua i nisi tino. Tino taki tokotasi ka se fakaasi olotou igoa i loto i lipoti a te Chief Ombudsman io me i loto i fakaasiga o te iloiloga.

Fakamatalaga kola ka maua i te iloiloga ka fakaoga mo fakalauefa a taumafaiga a te Chief Ombudsman e fai ke fakalei aka i ei a tulaga o fale mo te tausiga o tino e ʻsai i loto i fale penei. A ia ka fakatoka tena lipoti ki luga i te iloiloga o koga nofo penei kae tela ka fakasalalau atu ki tua.

#### Faitioga

Te Chief Ombudsman e iloilo ne ia a fale kola e ʻsai ei a tino ona ko te masaki, ko te mea ke se mafai o soli a te saolotoga o tino. Tena tiute i iloiloga konei e se aofia i ei te fakaoko ki ei o faitioga mai tino.

Kafai e isi sau faitioga e uiga mo fale e ʻsai ei a tino mai te masaki, fakamolemole fesokotaki ki te Facility Manager io me ko te Wellbeing Coordinator. E mafai foki ne koe o fesokotaki ki te Resolutions Team o fale konei e auala i te fakafonu ne koe se pepa fakatagi tela e maua ne koe i luga i te initaneti io me telefoni ki te 0800 476 647 (telefoni e se togi). Nisi fakamatalaga ki luga i te auala e fai ei a faitioga, mo te pepa fakatagi mo faitioga e maua i <https://www.miq.govt.nz/about/contact-us/complaints-procedure/>.

Kafai ko oti ne fai ne koe kae talitonu koe me ia koe e seki fai fakalei ne se matagaluega a te Malo (pela mo te Ministry of Business, Innovation & Employment io me ko te Ministry of Health), te Chief Ombudsman e mafai ne ia o fesoasoani.

A te Chief Ombudsman e mafai foki o fesoasoani mafai koe ne fakatagi ke se ʻsai koe i loto, kae fakatau koe me isi se mea e se fano tonu mo te fakatokaga o tau fakatagi. Nisi fakamatalaga e uiga mo te tiute o te Chief Ombudsman ki luga i faitioga e mafai o maua i te <https://www.ombudsman.parliament.nz/what-we-can-help/complaints-about-government-agencies/how-make-complaint>

#### Nisi fakamatalaga

Nisi fakamatalaga e uiga mo te polokalame fai iloiloga a te Chief Ombudsman e mafai o maua i te website tenei (<https://www.ombudsman.parliament.nz/what-we-can-help/monitoring-covid-19-managed-isolation-and-quarantine-facilities>).

Kafai e isi ne au fesili ki luga i te polokalame iloilo a te Chief Ombudsman mo fale ʻsai tino mai te masaki, fakamolemole meli iti mai ([MIQ@ombudsman.parliament.nz](mailto:MIQ@ombudsman.parliament.nz)). E mafai foki ne koe o asi te motou itulau i te Facebook (@ombudsmannz).